《神弦曲》
宋代·刘才邵

古树叶残屯野烟，红楹镂磉蟠蜗涎。清灯晕浅不成圆，神妃灵蜗对琼筵。

翠衫笼玉眉连娟，泠泠古曲五十弦。啼云吊月愁远天，山鬼窥窗风飒然。

绛节遥遥归洞府，门前赤豹青狸舞。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。